**OZNÁMENIE O SPRACÚVANÍ OSOBNÝCH ÚDAJOV V SÚVISLOSTI S BEZPEČNOSTNÝMI INFORMÁCIAMI**

Spoločnosť Novo Nordisk A/S musí podľa zákona zbierať sťažnosti a bezpečnostné informácie ohľadne svojich produktov a pritom chrániť vaše osobné údaje. Toto oznámenie vysvetľuje, ako spracúvame (napr. získavame, používame, uchovávame a poskytujeme) vaše osobné údaje. Akékoľvek vaše osobné údaje budeme spracúvať podľa tohto oznámenia a platného zákona.

My v spoločnosti Novo Nordisk získavame všetky bezpečnostné informácie o našich produktoch a ukladáme ich do databázy. Tieto údaje pravidelne analyzujeme, aby sme určili, či existujú nejaké nové informácie o našich produktoch, ktoré musíme poskytnúť úradom, lekárom a pacientom. Toto všetko sa robí, aby sa zaistila bezpečnosť našich produktov a pacientov.

1. **KTO SME**

Spoločnosti zodpovedné za spracúvanie vašich osobných údajov:

Novo Nordisk Slovakia, s. r. o.

ROSUM, Bajkalská 19B

82101 Bratislava, Slovensko

IČO: 363753050

[skbrcontact@novonordisk.com](mailto:skbrcontact@novonordisk.com)

+421 2 57103011

Novo Nordisk A/S

Novo Alle 1

DK-2880 Bagsvaerd

Dánsko

Vždy môžete kontaktovať spoločnosť Novo Nordisk Slovakia, s. r. o., alebo zamestnanca spoločnosti Novo Nordisk zodpovedného za ochranu údajov na adrese [skbrcontact@novonordisk.com](mailto:skbrcontact@novonordisk.com) s otázkami alebo obavami o tom, ako spracúvame vaše osobné údaje.

1. **AKO ZÍSKAVAME VAŠE OSOBNÉ ÚDAJE**

Vaše osobné údaje získavame z týchto zdrojov:

* priamo od vás
* od zdravotníckych pracovníkov ako vaša zdravotná sestra, farmaceut či lekár
* z verejne dostupných publikácií, webových stránok či sociálnych médií

1. **PREČO SPRACÚVAME VAŠE OSOBNÉ ÚDAJE**

Vaše osobné údaje spracúvame na tieto účely:

* na vykonávanie vedeckého hodnotenia akejkoľvek sťažnosti alebo vedľajšieho účinku potenciálne súvisiaceho s liekom spoločnosti Novo Nordisk
* na uloženie záznamu o vedľajších účinkoch do našej globálnej bezpečnostnej databázy, ktorá sa pravidelne analyzuje s cieľom zistiť celkové vzorce
* na vyhodnotenie vzorcov súvisiacich so sťažnosťami, vrátane vedľajších účinkov

1. **AKÉ VAŠE OSOBNÉ ÚDAJE SPRACÚVAME**

Na účely opísané v časti 3 môžeme spracúvať nasledujúce typy osobných údajov:

* kontaktné údaje (meno, adresa, telefónne číslo, mailová adresa)
* údaje o rasovom či etnickom pôvode
* údaje o zdravotnom stave a o liekoch, ktoré užívate

1. **PREČO MÔŽEME PODĽA ZÁKONA SPRACÚVAŤ VAŠE OSOBNÉ ÚDAJE**

Naše spracúvanie vašich osobných údajov vyžaduje právny základ. Podľa zákona smieme spracúvať vaše osobné údaje opísané v časti 4 na tomto právnom základe:

* spracovanie je potrebné na plnenie našej zákonnej povinnosti zaistenia bezpečnosti

1. **AKO POSKYTUJEME VAŠE OSOBNÉ ÚDAJE**

Vaše osobné údaje môžeme poskytovať:

* zdravotníckym orgánom
* ďalším subjektom spoločnosti Novo Nordisk (napr. pridruženým spoločnostiam spoločnosti Novo Nordisk v iných krajinách)
* partnerským spoločnostiam, ktoré pomáhajú našej spoločnosti (napr. licenční partneri, konzultanti, poskytovatelia IT služieb)

1. **KEDY PRENÁŠAME VAŠE OSOBNÉ ÚDAJE MIMO EÚ/EHP**

Na účely opísané v časti 3 prenášame vaše osobné údaje do nasledujúcich krajín mimo Európsky hospodársky priestor (EHP):

* všetky krajiny mimo EHP, v ktorých fyzicky pôsobí spoločnosť Novo Nordisk

Používame jedno z nasledujúcich zákonom požadovaných opatrení na ochranu vašich osobných údajov v prípade takýchto prenosov:

* prenos údajov do subjektu spoločnosti Novo Nordisk, na ktorý sa vzťahujú záväzné podnikové pravidlá spoločnosti Novo Nordisk. Tieto pravidlá sú k dispozícii na adrese <https://www.novonordisk.com/about-novo-nordisk/corporate-governance/personal-data-protection.html>.

1. **AKO DLHO BUDEME UCHOVÁVAŤ VAŠE OSOBNÉ ÚDAJE**

Vaše osobné údaje budeme uchovávať počas nasledujúceho obdobia:

* 12 rokov pre údaje týkajúce sa technických sťažností
* natrvalo pre údaje týkajúce sa vedľajších účinkov
* do 5 rokov pre všetky ďalšie dotazy

1. **AKÉ SÚ VAŠE PRÁVA**

Vo všeobecnosti máte tieto práva:

* + - získať prehľad o tom, aké vaše osobné údaje máme
    - získať kópiu vašich osobných údajov v štruktúrovanom, bežne používanom a strojovo čitateľnom formáte
    - získať aktualizáciu alebo opravu vašich osobných údajov
    - podať sťažnosť úradu na ochranu osobných údajov ohľadne toho, ako spracúvame vaše osobné údaje

Podľa platnej legislatívy môžu byť tieto práva obmedzené podľa konkrétnych okolností spracovateľských činností. Kontaktujte nás tak, ako je to opísané v časti 1, s otázkami alebo požiadavkami ohľadne týchto práv.